b'\n_START_ARTICLE_\nRitul York\n_START_SECTION_\nRitul de York \xc3\xaen Rom\xc3\xa2nia\n_START_PARAGRAPH_\n\xc3\x8enceputurile Ritului de York \xc3\xaen Rom\xc3\xa2nia dateaz\xc4\x83 din ianuarie 1999, c\xc3\xa2nd un grup de mae\xc8\x99tri masoni au fost ini\xc8\x9bia\xc8\x9bi \xc3\xaen Grecia \xc3\xaen gradul de Mason al Arcului Regal, care au constituit \xc8\x99i primele Capitule: Veritas, Fraternitas \xc8\x99i Lux. La scurt timp dup\xc4\x83 revenirea \xc3\xaen \xc8\x9bar\xc4\x83, a fost constituit Supremul Mare Capitul al Masonilor Arcului Regal din Rom\xc3\xa2nia._NEWLINE_\xc3\x8en iulie 2003 a fost instalat Supremul Mare Consiliu al Masonilor Criptici din Rom\xc3\xa2nia care are \xc3\xaen prezent \xc3\xaen subordine 20 Consilii Regionale \xc3\xaen care \xc3\xae\xc8\x99i desf\xc4\x83\xc8\x99oar\xc4\x83 activitatea peste 400 Mae\xc8\x99tri Regali \xc8\x99i Selec\xc8\x9bi._NEWLINE_\xc3\x8en august 2003 a fost \xc3\xaenfiin\xc8\x9bat\xc4\x83 Comanderia nr. 1 "Regele Ferdinand" a Cavalerilor Templieri din Rom\xc3\xa2nia._NEWLINE_\xc3\x8en Rom\xc3\xa2nia \xc3\xae\xc8\x99i desf\xc4\x83\xc8\x99oar\xc4\x83 de asemenea activitatea Ordinul Trandafirului \xc3\xaencep\xc3\xa2nd cu anul 2005. Din acest Ordin fac rudele apropiate ale companionilor Ritului York Rom\xc3\xa2nia._NEWLINE_\xc3\x8en ziua de 18 august 2009, a avut loc Ceremonia de instalare a Marii Comanderii \xe2\x80\x9dRegele Ferdinand I\xe2\x80\x9d a Cavalerilor Templieri din Rom\xc3\xa2nia, compus\xc4\x83 din cele 11 Comanderii Templiere. \xc3\x8en prezent Marea Comanderie cuprinde circa 210 Cavaleri Templieri._NEWLINE_\xc3\x8en mai 2003 la Albi \xc8\x99i \xc3\xaen martie 2004 la Toulouse, Companioni \xc8\x99i Cavaleri Templieri rom\xc3\xa2ni au fost investi\xc8\x9bi Cavaleri ai Ordinului Crucea Ro\xc8\x99ie a lui Constantin \xc8\x99i al Ordinelor \xc3\xaencorporate.'